கேள்வி: வட அமெரிக்க பலூச் பேரவை - வரலாறு என்பது என்ன?
பதில்: வட அமெரிக்க பலூச் பேரவையானது முதலில் பி. எஸ். ஓ-என். ஏ அல்லது ''வட அமெரிக்காவின் பலோச் சொசைட்டியாக'' 2004 இல் வாசிங்டன், டி. சி.யில் டாக்டர் வாஹித் பலோச்சால் நிறுவப்பட்டது. டாக்டர் வாஹித் பலோச் 1990 இல் குவெட்டாவில் உள்ள போலன் மருத்துவக் கல்லூரியில் பட்டம் பெற்றார். பின்னர் 1992 இல் இவர் அமெரிக்க ஐக்கிய நாடுகள் குடிபெயர்ந்தார். வட அமெரிக்காவின் பலோச் சொசைட்டியானது அமெரிக்க அரசாங்கத்தையும் இசுரேலிய அரசியல் ஆர்வலர்களையும் பலூச் தேசியம் ஆதரிக்குமாறு வற்புறுத்தியது. பலூச் மற்றும் பலூசிஸ்தானின் அமெரிக்க நண்பர்கள் மற்றும் வட அமெரிக்காவின் பலூச் பேரவைப் பிரதிநிதிகள் அமெரிக்க காங்கிரஸ்காரர்களை சந்தித்தனர் மேலும் பல நடுவண் ஒற்று முகமை அதிகாரிகளையும் சந்தித்ததாக கூறப்படுகிறது. பலூச் மக்களை பாக்கித்தான் அரசு இனப்படுகொலைச் செயவதாகவும், மாகாணத்தின் பரந்த அளவில் உள்ள கனிம வளங்களை கொள்ளையடிப்பதே அரசின் நோக்கம் என்றும் டாக்டர் பலூச் நீண்ட காலமாக கூறி வந்தார். 2014 சனவரியில் அவர் பலூச் மக்களை "கொலைக் களத்தில்" இருந்து காக்க நேரடி உதவி செய்ய அமெரிக்கா மற்றும் இஸ்ரேல் வேண்டுகோள் விடுக்கும் கடிதத்தை வெளியிட்டார்.
கேள்வி: வட அமெரிக்க பலூச் பேரவை - கலைப்பும் மறுசீரமைப்பும் பற்றி விளக்கவும்.
பதில்: டாக்டர் பலோச் தனது அமைப்பை 2014 ஆம் ஆண்டில் கலைத்து, மனித உரிமைகளுக்கு போராட முக்கியத்துவம் அளிக்கும் விதமாக மறுகட்டமைத்தார். பலூசித்தானுக்கான விடுதலைப் போர் உண்மையில் " கான் (பட்டம்), நவாப்கள், சர்தார்களின் சுதந்திரப் போர்" என்று கூறி, டாக்டர் பலூச் பலோச் சொசைட்டிடைக் கலைத்தார். பாக்கித்தான் கூட்டமைப்பிற்குள், சனநாயக, வன்முறையற்ற வழிமுறைகள் மூலம் பலூச் உரிமைகளைப் பெறுவதற்காக பாக்கித்தானில் உள்ள அனைத்து சனநாயக மற்றும் தேசிய சக்திகளுடன் இணைந்து பணியாற்றுவதை நோக்கமாக கொண்ட வட அமெரிக்க பலூச் பேரவை (பி.சி. என்) என அவர் பேரவையை மறுகட்டமைத்தார்.